kardosdrur/scandi-wiki huggingface dataset:
Rojda Aykoç

Rojda Aykoç (født Kadriye Şenses i Tutun a Misirca, Tyrkiet, 1978) er en kurdisk sanger. Efter at have gennemført folkeskolen i 1991, flyttede hun til Istanbul og begyndte at arbejde og synge i lokale bands sammen med sin bror Çiya. Fra 1993 begyndte hun at arbejde med Navenda Çanda Mezopotamya (Mesopotamia Kultur Center) og Koma Gulên Xerzan musik bands. Hendes musik er påvirket af flere kurdiske sangere, deriblandt Karapetê Xaço, Meyremxan, Ayşe Şan og Merzîye Rezazî. Hun har holdt mange koncerter i Tyskland, Italien, Østrig og Holland.

Diskografi 
 Ji Bîr Nabin, Koma Xerzan, 1997.
 Sonda Me, 1997.
 Rûkena Min, 2005.
 Sebra Min, 2006.
 Mem û Zîn
 Şahiya Stranan
 Şevbuhêrka Dengbêjan, Roj TV.

Kilder 

Personer fra Kurdistan
Poco

Poco er et amerikansk country rock band grundlagt i Los Angeles af Richie Furay og Jim Messina, der begge havde en fortid i bandet Buffalo Springfield. Bandets første udgivelse Pickin' Up the Pieces fra 1969 refererer til Buffalo Springfields opløsning. 

Bandets oprindelige besætning bestod af Richie Furay (guitar, vokal), Jim Messina (guitar, el-bas, vokal), Rusty Young (pedal steel guitar, dobro), Randy Meisner (bas, vokal) og George Grantham (trommer, vokal). Bandet tog sit navn efter  tegneseriefiguren Pogo, men ændrede ret tidligt  stavemåden, for at undgå ballade med seriens skaber. Meisner forlod gruppen allerede i 1969, og blev siden medlem i The Eagles.

Gennem årene har Poco udgivet en lang række plader og optrådt i mange forskellige konstellationer. Poco er stadig aktivt den dag i dag, dog med Rusty Young som eneste oprindelige medlem.

Medlemmer

Oprindelig medlemmer (1968-1969)
Richie Furay – guitar, vokal
Jim Messina – guitar, bas, vokal
Rusty Young – pedal steel guitar, dobro 
Randy Meisner – bas, vokal
George Grantham – trommer, vokal

Nuværende medlemmer (2010-)
Rusty Young – pedal steel guitar, banjo, dobro, guitar, mandolin, vokal
Jack Sundrud – bas, guitar, vokal
George Lawrence – trommer, percussion
Michael Webb – keyboard, harmonika

Diskografi
 1969 Pickin' Up The Pieces
 1970 Poco
 1971 Deliverin'
 1971 From The Inside
 1972 A Good Feelin' To Know
 1973 Crazy Eyes
 1974 Seven
 1974 Cantamos
 1975 Head Over Heals
 1976 Live
 1976 Rose Of Cimarron
 1977 Indian Summer
 1978 Legend
 1980 Under The Gun
 1981 Blue And Gray
 1982 Ghost Town
 1982 Cowboys & Englishmen
 1984 Inamorata (med gæsteoptræden af Grantham, Furay og Schmit)
 1989 Legacy (med orirginalbesætningen fra 1968)
 2002 Running Horse
 2004 Keeping The Legend Alive (CD & DVD)
 2004 The Last Roundup 
 2005 Bareback At Big Sky
 2006 The Wildwood Sessions (Live)
 2013 All Fired Up

Rockgrupper fra USA
Etableret i 1968
Aung San

General Aung San (født 13. februar 1915, død 19. juli 1947) var en burmansk revolutionær, nationalist og general. Han er mest kendt som værende nøgleperson i forhandlingerne om Burmas uafhængighed fra Storbritannien i 1947. Han blev myrdet af rivaler samme år, som uafhængigheden blev en realitet. Han er far til frihedskæmperen Aung San Suu Kyi.
Under felttoget i Burma under 2. verdenskrig kæmpede han først på japansk og siden på britisk side. Aung San er mest kendt for at have forhandlet sig frem til Burmas selvstændighed fra Storbritannien i 1947

Aung Sans forældre var advokat U Phar og Daw Suu, og han blev født i byen Natmauk i distriktet Magwe, som ligger i det centrale Burma. Hans familie var allerede kendt i modstandstandsbevægelsen, som bekæmpede Storbritanniens annektering af landet som en del af Britisk Indien i 1886 . 

Aung San indstiftede Anti-Fascist People's Freedom League i 1944 og blev Burmas leder i 1946 under det britiske styre. Han forhandlede burmansk selvstændighed frem i 1947 men blev dræbt af politiske modstandere før selvstændigheden trådte i kraft.

Eksterne henvisninger 

Generaler
Politikere fra Burma
Kurt Lassen

Kurt Lassen (født 1964) er en dansk journalist og forfatter.
Kontroversen i 2010 omkring hans biografi om Danmarks Radios generaldirektør Kenneth Plummer, Plummer. Summen af Kardemommen, førte til generaldirektørens afgang.

Lassen er uddannet fra Danmarks Journalisthøjskole efter praktik på Jydske Tidende og arbejdede på JydskeVestkysten 1992-1998.
En episode som elev på Jydske Tidende gav ham navnet Kreta-Kurt.
Han arbejdede som reporter og kommentator på Berlingske Tidende 1998-2006.
Han blev redaktionschef på DR Sporten i 2006 men forlod DR i 2008.
Han har skrevet en sportsbiografi om Thomas Gravesen (Min version, 2005) og efter tiden i DR biografier om Anders Dahl-Nielsen (Grib livet, 2009), Morten Olsen (Chefen, 2009), Nicklas Bendtner (Big Bendtner, 2010), Caroline Wozniacki (Miss Sunshine, 2010) og Christina Hembo (Watch Out - Christina & Co, 2011).

I 2010 udgav Lassen en biografi om sin tidligere chef Danmarks Radios generaldirektør, Kenneth Plummer: Plummer. Summen af Kardemommen.
Plummer havde tilbudt at give Lassen fortrolige oplysninger mod at Lassen undlod at skrive om Plummers privatliv.
Lassen offentliggjorde optagelser af Plummers tilbud, hvilket både førte til Plummers afgang og kritik af Lassen for at bryde kildebeskyttelsen og offentliggøre information der var tiltænkt baggrundsinformation.
Blandt andet blev Lassen kritiseret af Dansk Journalistforbund med ordene "væsentlig journalistik kræver aftaler der holder".
Positiv omtale stod dog for eksempel Lars Trier Mogensen for og skrev blandt andet:
 Det er befriende at læse en journalistisk afdækning, hvor hovedkilden ikke selv har formuleret rammen. Som professionel magtkilde har Plummer ingen krav på beskyttelse i forhold til oplysninger af offentlig interesse.

Bibliografi 
 
 
 
 
 
 
 
 
 
 
 
 Kurt Lassen (2019). Nikolaj Jacobsen - Fra legebarn til verdensmester. Historien om Nikolaj Jacobsen. Momenta. .
 Kurt Lassen (2021). Bossen Boesen - Jens Boesen var Mister i KIF. Fortællingen om bossen, brugtvognsforhandleren og Danmarks mest vindende håndboldklub. Momenta. .

Henvisning 

Ansatte i DR
Redaktører fra Danmark
Journalister ved Berlingske
Nicole Fiorentino

Nicole Fiorentino (født 8. april 1979 i Ludlow, Massachusetts, USA) er en amerikansk bassist, der har været på turné med Smashing Pumpkins siden 2009, og i 2010 begyndte hun at være en del af indspilningerne til bandets syvende album, Teargarden by Kaleidyscope. 

I 2009 erstattede hun Ginger Pooley, der havde turnéret med bandet fra 2007 til 2009, og i 2010 overtog rollen som bassist på Smashing Pumpkins-albummet Teargarden by Kaleidyscope, der ellers havde været håndteret af Billy Corgan og Mark Tulin. Inden hun begyndte at spille med Smashing Pumpkins, har Fiorentino været medlem af Radio Vago, Veruca Salt (en alternativ rockgruppe fra Chicago, USA), Spinnerette, Twilight Sleep og Light FM.

Eksterne henvisninger 

 

Medlemmer af Smashing Pumpkins
Bassister fra USA
Namukulu

Namukulu er en af de mindste landsbyer i Niue, som ligger ca. 5 km fra Alofi og mellem landsbyerne Tuapa og Makefu.

Kilder 

Byer i Oceanien
Niues geografi
Toi

Toi er en landsby i det nordlige Niue. Landsbyen ligger 17 km fra Alofi og er beliggende på den nordlige kyst i den historiske region tribal Motu.

Toi har en befolkning på  indbyggere og et areal på 4,77 km2.

Kilder 

Byer i Oceanien
Niues geografi
Sørup Sogn

Sørup Sogn er navnet på flere sogne:
 Sørup Sogn (Rebild Kommune) – et sogn i Rebild Kommune
 Sørup Sogn (Svendborg Kommune) – et sogn i Svendborg Kommune
 Sørup Sogn (Sydslesvig) – sogn i det nordøstlige Angel i Sydslesvig
Sune Andresen

Sune Johan Andresen (født 23. februar 1902 i Ryslinge, død 13. november 1984) var en dansk forfatter, foredragsholder, højskolelærer og forstander på Engelsholm Højskole fra 1940 til 1972.
Gift med Gudrun Andresen 1931.

Referencer

Eksterne henvisninger 
 Sune Andresen på Dansk Forfatterleksikon
 

Skolefolk fra Danmark
Folkehøjskoleforstandere fra Danmark
Foredragsholdere fra Danmark
Faglitterære forfattere fra Danmark
Dansksprogede forfattere fra Danmark
Beer Factory

Beer Factory er et mexikansk mikrobryggeri som er etableret i Mexico City. Bryggeriet er kendt for at have sin egen restaurant hvor besøgende kan nyde bryggeriets produkter sammen med et måltid. Beer Factory har flere restauranter i Mexico. Bryggeriet er blandt andet kendt for, at en del af ølsorterne har tropisk frugtsmag.

Ølmærker fra Beer Factory 
5 De Mayo
Cascabel
Celebración
Coronel
Coyote
Equinox
Extra Light
Heavy Metal
Luna Llena
Santa Fe
Santa Fe Wheat

Links
Beer Factorys officielle hjemmeside 

Bryggerier i Mexico
Virksomheder i Mexico City
Cervecería del Pacífico

Cervecería del Pacífico er et mexikansk bryggeri. Det blev grundlagt i Mazatlán i 1900 af tyskerne Jorge Claussen, Germán Evers og Emilio Philippy. I 1954 blev bryggeriet solgt til Grupo Modelo.
Bryggeriet er vigtig for industrien i Mazatlán.

Bryggeriet producerer blandt andet det velkendte ølmærke Pacífico.

Etableret i 1900
Bryggerier i Mexico
Universität Mannheim

Universität Mannheim ligger i Mannheim i den tyske delstat Baden-Württemberg. En stor del af universitetet er placeret på Schloss Mannheim, der er Europas næststørste barokslot, kun Versailles i Frankrig er større.

Universität Mannheim blev oprettet som handelshøjskole i 1907 og blev omdannet til universitet i 1967. Allerede tidligt i 1900-tallet blev der dog undervist i andet end kommercielle fag.

Eksterne links 

Etableret i 1967
Universiteter i Tyskland
Uddannelse i Baden-Württemberg
Bygninger, konstruktioner og anlæg i Baden-Württemberg
Heinrich Lenz

Heinrich Friedrich Emil Lenz (født 12. februar 1804 i Tartu, Estland, død 10. februar 1865 i Rom) var en tysk-baltisk fysiker, mest kendt for at have formuleret Lenz' lov i 1833. 

Han studerede ved Universitetet i Tartu. Fra 1834 var han medlem af Det russiske videnskabsakademi og fra 1840 til 1863 var han rektor ved universitetet i St. Petersburg. Han undersøgte hovedsagelig elektriske fænomener som elektromagnetisk induktion og temperaturafhængigheden af elektrisk modstand. 

Fysikere fra Tyskland
Personer fra Tartu
Tyskere i 1800-tallet
Michael Scott (The Office)

Michael Gary Scott (født 15. marts, 1965 i Scranton, Pennsylvania, USA, klokken 11.23) er en fiktiv person på NBC's The Office, spillet af Steve Carell og baseret på Ricky Gervais' David Brent fra den originale britiske version af serien. Michael er den centrale karakter i serien og er daglig leder af Scranton-grenen af papir og printer distributionsfirmaet Sabre (tidligere Dunder Mifflin Inc.). I seriens levetid har Michael også indtaget rollen som co-manager i samarbejde med Jim Halpert samt været ejer af sit eget firma, The Michael Scott Paper Company, som sidenhen blev opkøbt af Dunder Mifflin.

Personlighed og ledelsesstil 
Michael bruger sine kollegaer som en slags substitut for en familie, da han ikke selv har nære slægtninge. Han prøver desperat at være ven primært og chef sekundært, og han har svært ved at indfinde sig i den autoritære rolle. Kollegaerne har dog efterhånden accepteret Michaels excentriske opførsel og higen efter opmærksomhed, der som regel er fokus for seriens narrativ. Det er dog kun den lettere aparte Dwight Schrute, der synes, Michael er kompetent til sit arbejde, mens især Stanley Hudson, Jim Halpert, Pam Beesley og Oscar Martinez er i den modsatte grøft. 

Da Jim en kort overgang var co-manager udarbejdede han en graf, hvor Michaels produktivitet var beskrevet på følgende måde: "distraherer sine ansatte" 80 %, "overspringshandlinger" 19 % og "kritisk tænkning" 0.1 %. På trods af Michaels åbenlyse mangler har han dog formået at gøre Scranton-afdelingen til en succeshistorie, da grenen var en af de mest succesfulde under de tidligere ejere Dunder Mifflin, hvilket er fortsat under Sabre. Han er desuden også en fremragende sælger, hvilket han har vist i flere tilfælde under seriens levetid.

Fremtid 
Den 28. juni, 2010 blev det bekræftet, at Steve Carell forlader The Office, når hans kontrakt udløber efter sæson 7.

Referencer

Eksterne henvisninger 
 

Figurer fra The Office
Floen

Floen (Ulviksjøen) er et sø som ligger i Aurskog-Høland kommune i Viken fylke i Norge. Søen ligger mellem Årnes i Nes og Aurskog. Floen er en del af Haldenvassdraget. Navnet Ulviksjøen kommer fra gården Ulviken som ligger ved nordenden af søen. I vandet er der fisk som gedde, aborre og skalle. Det er også enkelte gange fanget ørred i søen.

Floen er også udløb for en række småsøer i området. Dingsrudtjernet er den største.

Nord for Floen ligger Øysjøen. Denne ligger i Nes kommune og har sin begyndelse ved kommunegrænsen mellem Aurskog-Høland og Nes.

Ved Floens vestside ligger den nedlagte Ulviken skole. Ulviken var en selvstændig skolekreds indtil Haneborg skole på Lierfoss blev indviet i 1957. Bygningen er bevaret.

Søer i Viken
Sekundærrute 437

Sekundærrute 437 er en syd- og sønderjysk landevej, der går fra Jels i Vejen Kommune og strækker sig 28 kilometer igennem byerne Rødding og Sønder Hygum, hvorefter landevejen ender i Danmarks længste hovedvej; Primærrute 11 i Ribe i Esbjerg Kommune.

Trods den ikke så lange strækning, er det en vigtig vej for indbyggere i området. De pendler mellem Ribe og Jels, Rødding og Kolding og Ribe og Rødding. Ruten er ikke specielt godt vedligeholdt. Vejen er blandt andet med til at aflaste Primærrute 32, der går mellem Kolding og Ribe.

437
JFK: Reloaded

JFK: Reloaded er et kontroversielt Edutainment first-person shooter spil som genskaber John F. Kennedy mordet.udgivet af det skotske Traffic Software.

Gameplay 
JFK: Reloaded sætter spilleren i rollen som Kennedys formodede morder, Lee Harvey Oswald.Man får point efter hvor tæt man spillede efter Warrenkommisionens rapport om mordet.Ifølge virksomheden var det primære mål med spillet "at fastlægge de mest sandsynlige kendsgerninger om, hvad der skete den 1963/11/22 ved at køre verdens første masse-deltagelse retsmedicinske konstruktion", den teori er, at en spiller kunne hjælpe med at bevise, om Lee Harvey Oswald havde "mulighed for at begå forbrydelsen", og dermed bidrage til at støtte eller afkræfte Warren Kommissionens konstateringer.

Kritik 
Reloaded blev fordømt af den nu afdøde senator Edward Kennedy , den afdøde præsident Kennedys bror, som foragtede spillet sammen med senator Joseph Lieberman.En organisation der fremmer sikre medier for børn afviser at selskabets påstand om at spillet har pædagoisk værdi.Direktør Christy Glaubke kommenterede: "Jeg vil tro, den eneste [lektionen det lærer] er, hvordan man skal være snigmorder.

Eksterne henvisninger 
 Officiel site fra 2005 web archive.
 Omtale på Cool 
 JFKaos  –

Fodnoter 

Computerspil fra 2004
Attentatet på John F. Kennedy
First-person shooter
Kontroversielle computerspil
Onésimo Redondo

Onésimo Redondo Ortega (16. februar 1905 – 24. juli 1936) var en spansk, fascistisk politiker. Han var grundlægger af Juntas Castellanas de Actuación Hispánica (Castilianske grupper for spansk aktion). 
 
I 1927-1928 var Redondo spansklærer på handelshøjskolen i den tyske by Mannheim. Her mødte han nazismen. Han var antisemit. 
 
Redondo oprettede Juntas Castellanas de Actuación Hispánica i august 1931. I november samme år blev denne gruppe sluttet sammen med en nationalsyndikalistisk gruppe. Den nye organisation Juntas de Ofensiva Nacional Sindicalista (JONS) ønskede at komme til magten ved direkte aktion, og den afviste derfor at deltage i demokratiske valg. 

Den 24. marts 1934 blev JONS fusioneret med Falange Española. Dermed var det spanske fascistparti (Falange Española de las Juntas de Ofensiva Nacional Sindicalista eller FE de las JONS) dannet. 

Politikere fra Spanien
El Clásico

El Clásico (spansk) eller El Clàssic (catalansk) er et fodboldopgør mellem de to spanske storhold, FC Barcelona og Real Madrid som mødtes første gang 1902. 

El Clásico betegner en hvilken som helst kamp som bliver spillet mellem Real Madrid og FC Barcelona

Rivaliseringen eksiseterer, fordi Madrid og Barcelona er de to største byer i Spanien, og de er ofte identificeret som havende modstående politiske positioner, med Real Madrid set som repræsenterende Spansk Nationalisme og FC Barcelona set som repærsenterende Katalansk Nationalisme. rivaliseringen er set som en af de største i hele sportsverden. De to klubber er blandt de rigeste og mest succesfulde fodboldklubber i verden, og i 2014 rangerede Forbes de to klubber som de mest værdifulde sportshold. Begge klubber har en global fanbase, og er de to mest fulgte sportshold på sociale medier.

Real Madrid fører i "head-to-head" resultater i kompetitive kampe med 100 sejre til Barcelonas 97 med 52 uafgjorte kampe; Barcelona fører i opvisningskampe, med 19 sejre til Real Madrids 4 med 10 uafgjorte, og i kampe i alt med 116 sejre til Real Madrids 4 med 62 uafgjorte, fra kampen spillet den 20. marts 2022. Sammen med Athletic Bilbao er de de eneste klubber i La Liga som aldrig er rykket ned.

De to seneste opgør blev spillet henholdsvis 20. marts 2022 med resultatet 0-4 til Barcelona og 27. Feb 2019 med resultatet 3-2 til Real Madrid. Den største sejr i historien er 11-1 til Real Madrid i 1943.

Kilder 

Fodbold i Spanien
Real Madrid
FC Barcelona
Fodbold-lokalderbys
Brekke sluser

Brekke sluser er et sluseanlæg ved Haldenkanalen i Norge. Med sine 26,6 m total løftehøjde i fire kamre er Brekke Nordeuropas højeste sluseanlæg.

Sluseanlægget blev bygget under ledelse af bygmesteren ved Haldenkanalen Engebret Soot og stod færdig i 1852, men allerede i 1861 blev det ødelagt af oversvømmelser. Først i 1877 blev det genopbygget. Det nuværende anlæg stod færdig i 1924, da vandfaldene i Stenselva blev samlet i Brekke sluser og Krappeto, som lå længere oppe blev oversvømmet, da dæmningen ved Brekke og den nedre del af Stenselva blev  hævet 14 m, i forbindelse med vandkraftanlæg. Samtidig blev Brekke kraftstation færdigbygget. Sluserne blev benyttet til tømmertransport helt til 1982, da lastbiler overtog al transport.

Sluserne kunne tage både op til 26 m længde, 6 m bredde og 1,6 m dybde.

Kilder og henvisninger

Kanaler
Vikens geografi
Haldenvassdraget
Sekundærrute 449

Sekundærrute 449 er en sønderjysk landevej fra Foldingbro i Vejen Kommune. Den forløber videre gennem Rødding, Brændstrup, Gram og Stenderup, hvorefter den ender i Toftlund i Tønder Kommune. Flere steder er vejen nyasfalteret, blandt andet omkring Rødding. Vejens hovedformål er at forbinde de tre tidligere kommunebyer Rødding, Gram og Toftlund for således at gøre det nemmere at komme til Den dansk-tyske grænse og Tønder.

Sekundærrute 449 før i tiden 

Sekundærrute 449 har ikke altid set ud som den gør i dag. Før i tiden gik ruten nemlig lige igennem Rødding by hvor den krydsede den anden sekundærrute, 403. Men for at belaste trafikken i Rødding mindst muligt, besluttede man sig for at lukke den gamle indkørsel til byen, lave en ny og mindre og lave et stykke vej, som førte den ud forbi byen til den eksisterende landevej mellem Skodborg og Rødding. Her førte et eksisterende stykke landevej hen til landevejens gamle udkørsel af byen.

449
Rally to Restore Sanity and/or Fear

Rally to Restore Sanity and/or Fear var en demonstration, der fandt sted den 30. oktober 2010 på The National Mall i Washington, D.C. ført an af Jon Stewart og "en i karakter" Stephen Colbert. Det er en sammensmeltning af to tidligere separate events: Stewarts Rally to Restore Sanity og Colberts eget satiriske modstykke, The March to Keep Fear Alive.

'Rally to restore sanity' er blevet kaldt "en demonstration for de folk, der har haft for travlt til at deltage i demonstrationer". Hovedformålet var at give et sted for deltagerne, hvor de kunne blive hørt, i stedet for dem der normalt bliver hørt, dem Stewart beskriver som de mere højlydte og ekstreme 15–20 procent af amerikanerne der "kontrollerer debatten" i amerikansk politik, som for eksempel Tea Party-bevægelsen og 9/11 Truth-bevægelsen. Nyhedsrapporter har kaldt demonstrationen et satirisk svar på Glenn Becks Restoring Honor-rallyet og "Reclaim the Dream" mod-rallyet.

Noter

Se også 
 The Daily Show
 The Colbert Report
 Comedy Central

Demonstrationer
Begivenheder i 2010
Washington D.C.
James Gibson

James Howard Gibson (født d. 23. december 1976) er en amerikansk fribryder, som bedst er kendt som James Gibson i Ring of Honor, Jamie-san og Jamie Knoble i World Championship Wrestling, og Jamie Noble i World Wrestling Entertainment. Han er bl.a. tidligere WWE Cruiserweight mester og ROH verdensmester.

Biografi

World Championship Wrestling
James Gibson debuterede i WCW som den maskerede "japanske" Jamie-San, som medlem af Jung Dragons sammen med Kaz Hayashi og Jimmy Yang. Trioen fejdede med Three Count, og denne fejde eksisterede on-off gennem hele år 2000. I oktober 2000 blev han afmaskeret, og det blev hermed afsløret at han slet ikke var japaner. Han ændrede navn til Jamie Knoble og taggede sammen med Evan Karagias, hans tidligere rival fra Three Count. Dog var der ofte gnidninger mellem de to, som var tidligere high school rivaler. I marts 2001 blev WCW opkøbt af WWF, og James Gibsons kontrakt blev også opkøbt.

World Wrestling Entertainment
James Gibson debuterede i WWE som Jamie Noble i 2002, med Nidia ved sin side. Her blev han hurtigt en hadet heel, med sin tykke bonderøvs accent og white trash gimmick. Han vandt WWE Cruiserweight mesterskabet, og fejdede mod The Hurricane, Billy Kidman og Tajiri bl.a. I 2004 blev hans kontrakt opsagt.

Eksterne henvisninger 

 
 

Wrestlere fra USA
Yu Phoenix

Yu Phoenix (født 29. december 1988 i Sulingen, Niedersachsen, Tyskland) er kunstnernavnet på guitaristen i det tidligere tyske band Cinema Bizarre. Yu har også været guitarist i bandet Rouge Morgue. Hans rigtige navn er Hannes De Buhre. Han bor i øjeblikket i Los Angeles.

Kildeangivelser 

Guitarister fra Tyskland
Smolensk oblast

Smolensk oblast, (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Det administrative center i oblasten ligger i byen Smolensk.

Geografi 

Smolensk oblast grænser op til Pskov oblast mod nord, Tver oblast mod nordøst, Moskva oblast mod øst, Kaluga og Brjansk oblast mod syd samt Mahiljow og Vitebsk voblaster i Hviderusland mod vest og nordvest. Smolensk oblast er således en del af grænsen mellem Hviderusland og Rusland.

Klima 

Smolensk oblast har et tempereret fastlandsklima. Januar er den koldeste måned med en gennemsnitstemperatur på -9 °C, juli er den varmeste måned med en gennemsnitstemperatur på 17 °C. Nedbøren varierer fra 630 til 730 mm pr. år.

Historie 

I 1100-tallet oplevede det uafhængige fyrstendømme Smolensk sin storhedstid og omfattede en stor del af Smolensk-området.

Fra midten af 1200-tallet var fyrstendømmet i tilbagegang. Fra 1404 var området en del af Storfyrstendømmet Litauen. I 1514 blev Smolensk området knyttet til Storfyrstendømmet Moskva. Efter De urolige tider, ifølge Deulino våbenhvilen i 1618 tilfaldt Smolenskområdet Den polsk-litauiske realunion.

Endelig blev Smolenskområdet blev en del af Zar-rusland i 1654 i forbindelse med den polsk-russiske krig 1654-1667.

Smolensk guvernement blev grundlagt i 1708.

Smolensk oblast blev stiftet den 27. september, 1937.

Politik 

Ved det russiske præsidentvalg i 2008 var Smolensk oblast den region, hvor Dmitrij Medvedev fik sit dårligste resultat – "kun" 59,3 % af vælgerne i provinsen stemte på Medvedev.

Guvernøren i oblasten, Aleksej Ostrovskij, er medlem af Ruslands liberaldemokratiske parti.

Noter

Eksterne henvisninger 

 Smolensk oblasts officielle hjemmeside 

 
Etableret i 1937